Oficialusis leidinys L 032 , 07/02/2003 p. 0013 - 0014



Komisijos sprendimas 2003 m. vasario 5 d. iš dalies pakeičiantis Tarybos direktyvą 95/70/EB, nustatančią būtiniausias Bendrijos tam tikrų dvigeldžių moliuskų ligų kontrolės priemones (pranešta dokumentu Nr. C(2003) 432) (tekstas svarbus EEE) (2003/83/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1995 m. gruodžio 22 d. Tarybos direktyvą 95/70/EB, nustatančią būtiniausias Bendrijos tam tikrų dvigeldžių moliuskų ligų kontrolės priemones [1], su pakeitimais, padarytais Komisijos sprendimu 2001/293/EB [2], ypač į jos 9 straipsnio antrąją pastraipą, kadangi: (1) Direktyvoje 95/70/EB išvardytos pavojingos moliuskų ligos, kurioms taikomos tos direktyvos nuostatos dėl stebėjimo ir ligų kontrolės, (2) Kad būtų atsižvelgta į padėties ligų atžvilgiu raidą Bendrijoje ir trečiosiose šalyse, taip pat į mokslo žinias ir per pastaruosius metus įgytą praktinę patirtį, turėtų būti atnaujintas moliuskų ligų, patogenų ir jautrių rūšių sąrašas, pateikiamas Direktyvos 95/70/EB D priede. (3) Ypač daug dėmesio turėtų būti skiriama ligoms, kurios galėtų sukelti rimtą žalą moliuskų ištekliams, jei patektų į Bendriją arba joje išplistų, pavyzdžiui toms, apie kurias reikia pranešti Tarptautiniam epizootijų biurui (TEB) ir kurios Bendrijoje yra retos arba egzotinės. (4) Rūšys, nurodytos kaip jautrios toms ligoms ir atitinkami patogenai turėtų būti bent nurodytieji naujausiame TEB Tarptautinio vandens gyvūnų sveikatos kodekso leidime. (5) Turėtų būti numatytas laikotarpis šių naujų reikalavimų įgyvendinimui. (6) Dėl to reikėtų atitinkamai iš dalies pakeisti Direktyvą 95/70/EB. (7) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 95/70/EB D priedas pakeičiamas šio sprendimo priedo tekstu. 2 straipsnis Šis sprendimas taikomas nuo 2003 m. balandžio 8 d. 3 straipsnis Šis sprendimas skirtas valstybėms narėms. Priimta Briuselyje, 2003 m. vasario 5 d. Komisijos vardu David Byrne Komisijos narys [1] OL L 332, 1995 12 30, p. 33. [2] OL L 100, 2001 4 11, p. 30. -------------------------------------------------- PRIEDAS " D PRIEDAS Pastaba: jautrios rūšys taip pat apima visas kitas rūšis, dėl atitinkamo patogeno nurodytas Tarptautinio epizootijų biuro (TEB) naujausiame Tarptautinio vandens gyvūnų sveikatos kodekso leidime. Liga | Patogenas | Jautri rūšis | Bonamiozė | Bonamia exitiosus | Tiostrea chilensis ir Ostrea angasi | Mikrocytos roughleyi | Saccostrea (Crassotrea) commercialis | Marteiliozė | Marteilia sydneyi | Saccostrea (Crassotrea) commercialis | Mikrocitozė | Mykrocytos mackini | Crassotrea gigas; C. virginica; Ostrea edulis; O. conchaphila | Perkinsozė | Perkinsus marinus | Crassotrea virginica ir C. gigas | Perkinsus olseni/atlanticus | Haliotis ruber; H. cyclobates; H. scalaris; H. laevigata; Ruditapes philippinarum ir R. decussates | MSX liga | Haplosporidium nelsoni | Crassotrea virginica ir C. gigas | SSO liga | Haplosporidium costale | Crassotrea virginica | Jūrų ausyčių nykimo sindromas | Candidatus Xenohaliotis californiensis | Haliotis genties nariai, įskaitant juodąją jūrų ausytę (H. cracherodii), raudonąją jūrų ausytę (H. rufescens), rausvąją jūrų ausytę (H. corrugata), žaliąją jūrų ausytę (H. fulgens) ir baltąją jūrų ausytę (H. sorenseni) | " --------------------------------------------------